b'\n_START_ARTICLE_\nAndy Holmes\n_START_PARAGRAPH_\nAndrew John "Andy" Holmes (f\xc3\xb8dt 15. oktober 1959 - 24. oktober 2010) var en britisk roer og dobbelt olympisk guldvinder fra London._NEWLINE_Holmes vandt, som del af den britiske firer med styrmand, guld ved OL 1984 i Los Angeles efter en finale, hvor USA fik s\xc3\xb8lv mens New Zealand to bronzemedaljerne. B\xc3\xa5dens \xc3\xb8vrige bes\xc3\xa6tning var Martin Cross, Richard Budgett, Steve Redgrave og Adrian Ellison. Fire \xc3\xa5r senere vandt han, som makker til Steve Redgrave, guld i toer uden styrmand ved OL 1988 i Seoul. Ved de samme lege vandt han desuden bronze i toer med styrmand._NEWLINE_Holmes vandt desuden to VM-guldmedaljer i roning, \xc3\xa9n i toer med styrmand ved VM 1986 og \xc3\xa9n i toer uden styrmand ved VM 1987._NEWLINE_I 2010 d\xc3\xb8de Holmes i en alder af kun 51 \xc3\xa5r af Weils sygdom.'